കേരളത്തിൽ ആളുകൾ എന്തിനാണ് ഇപ്പോഴും ജാതിവാൽ ചേർക്കുന്നത് , ഈ ചോദ്യത്തിന് മുന്നിൽ ഉത്തരം മുട്ടിയത് ഒരു മലയാളി നടിക്കാണ് . തമിഴ് ടെലിവിഷൻ ചാനലിൻറെ ടോക്ക് ഷോയിലായിരുന്നു സംഭവം . പ്രേക്ഷകൻറെ ചോദ്യവും അതിന് പാർവതി നൽകിയ മറുപടിയും ചൂടേറിയ ചർച്ചകൾക്ക് വഴിമരുന്നിട്ടിരിക്കുകയാണ് . സ്റ്റാർ വിജയ് ചാനലിലെ നീയാ നാനാ എന്ന പരിപാടിയിലായിരുന്നു ചർച്ച . പക്ഷേ എൻറെ പേര് വന്നപ്പോൾ പാർവതി വേണുഗോപാൽ നായർ എന്നായി . കേരളത്തിൽ ഒരുപാട് പേർക്ക് ജാതി ഒരു പ്രസ്റ്റീജ് ഇഷ്യുവാണ് . ജാതി അറിയിക്കുന്നതിൽ അവർക്ക് വലിയ താൽപ്പര്യമാണ് . നായർ , നമ്പൂതി , നമ്പീശൻ തുടങ്ങിയ ജാതിക്കാരാണ് പേരിനൊപ്പം ജാതിവാൽ ഉപയോഗിക്കുന്നത് - പാർവതി പറഞ്ഞു . തമിഴ്നാട്ടിൽ വിദ്യാഭ്യാസം നേടിയവർ ജാതിവാൽ ഉപേക്ഷിക്കുമ്പോൾ കേരളത്തിൽ അപ്രകാരം ചെയ്യാത്തത് എന്താണെന്ന് അവതാരകൻ ചോദിച്ചു . കേരളം അത്ര പുരോഗമനപരമല്ലെന്നും പലരും യാഥാസ്ഥികരാണെന്നും പാർവതി ഇതിന് മറുപടി നൽകി . തുടർന്ന് മനുസ്മൃതിയെ കൂട്ടുപിടിച്ച് ജാതി നിരുപദ്രവകരമാണെന്ന് നടി സ്ഥാപിക്കുന്നു . ജാതി ആളുകളെ വേർതിരിക്കാൻ ആരംഭിച്ചതല്ലെന്നും വളരെ നിരുപദ്രവകരമായ കാര്യമാണെന്നും പാർവതി പറഞ്ഞു . അധ്യാപനം , ഭരണനിർവഹവഹണം , കൃഷി തുടങ്ങിയ തൊഴിലുകളുടെ അടിസ്ഥാനത്തിലാണ് ജാതി വന്നതെന്ന് പാർവതി പറഞ്ഞു . എന്നാൽ ജാതിയുടെ പേരിൽ തോട്ടിപ്പണി ചെയ്യാൻ വിധിക്കപ്പെട്ടവർക്ക് മേൽപ്പറഞ്ഞ തൊഴിലുകൾ ചെയ്യുന്നവർക്ക് ലഭിക്കുന്ന ബഹുമാനം എന്തുകൊണ്ട് ലഭിക്കുന്നില്ലെന്നും ഷോയിൽ ചോദ്യമുയർന്നു . എപ്പിസോഡ് അവസാനിക്കുമ്പോഴും നായർ എന്നത് വെറുമൊരു പേരാണെന്ന നിലപാടിലായിരുന്നു പാർവതി . എന്നാൽ അത് വെറുമൊരു പേരല്ലെന്നും നിങ്ങളെപ്പോലുള്ളവർ ഇങ്ങനെ പറയുമ്പോൾ ലജ്ജ തോന്നുന്നുവെന്നും ടോക് ഷോയിലെ അതിഥികളും അവതാരകനും പറഞ്ഞു . തമിഴ്നാട്ടിലും ജാതിയുണ്ട് . എന്നാൽ സവർണത മേന്മയായി ആരും കരുതുന്നില്ല . തമിഴ്നാട്ടിൽ പണമുള്ളവനും ഇല്ലാത്തവനും എന്ന വേർതിരിവാണുള്ളതെന്നും അവതാരകൻ പറഞ്ഞു .